ח'אלד כבוב

ח'אלד כבוב (בערבית: خالد كبوب; נולד ב-3 במרץ 1958) הוא שופט בבית המשפט העליון.

ביוגרפיה
כבוב נולד ביפו. הוא השלים תואר ראשון בהיסטוריה ובאסלאם באוניברסיטת תל אביב בשנת 1981, ותואר ראשון במשפטים באותו מוסד בשנת 1988. בין השנים 1989–1997 עבד כעורך דין עצמאי וכיהן כחבר מועצת העיר תל אביב. ב-1997 מונה לכהונת שופט בבית משפט השלום בנתניה. ב-2003 מונה לכהונת שופט בית המשפט המחוזי בתל אביב, ומשנה זו לימד קורסים באוניברסיטת בר-אילן בתחום התאגידים וכן ב בתחום התאגידי-כלכלי. באוגוסט 2010 מונה לכהן במחלקה הכלכלית בבית המשפט. בשנת 2011 השלים לימודי מוסמך במשפט מסחרי בהצטיינות יתרה, בתואר משולב של אוניברסיטת תל אביב ואוניברסיטת ברקלי בקליפורניה. בשנת 2022 השלים לימודי דוקטורט באוניברסיטת בר-אילן.

בינואר 2018 נכלל שמו ברשימת המועמדים לשיפוט בבית המשפט העליון בפעם השלישית, אך ימים ספורים טרם התכנסה הוועדה הבוחרת, הסיר את מועמדותו בשל הערכתו כי סיכוייו להיבחר מועטים.

ב-15 באוגוסט 2020 נפגש עם יוסף מוחֵ'ימַר יושב ראש ארגון המורביטין ועם עכרמה צברי, שהתבטא בעבר בעד פיגועי התאבדות, וקיבל מהם מגן הוקרה על פעילות אביו לשמירת המסגדים והמקומות הקדושים ביפו. לאור פגישה זו התנגדו חברי הוועדה לבחירת שופטים למנותו לעליון בטענה שהוא נפגש עם תומכי טרור.

הוא מונה לבית המשפט העליון ב-2022, והושבע לתפקיד במאי 2022. הוא השופט המוסלמי הראשון בבית המשפט העליון. 

מתגורר ביפו.

כבוב הוא בוגר תכנית קרן וקסנר.

פסיקותיו

פלילי
כבוב דן בבבית המשפט המחוזי בתיקים פליליים, בהם: פרשת ארז אפרתי (מאבטח הרמטכ"ל שהודה בתקיפה מינית), פרשת גרגורי לרנר, תיקי המעורבים בתקיפת אנשי התקשורת במקרה דודו טופז, במשפטו של הסרסור רמי סבן, פרשת פלד גבעוני, פרשת צינורות המזרח התיכון, תביעה נגזרת נגד פרטנר, פרשת כמיפל נגד ניאופרם, פרשת הסוס הטרויאני, פרשת הדסק הצרפתי בבנק הפועלים, פרשת מליסרון ומשפט הרצת מניות איי די בי של נוחי דנקנר.

כבוב החמיר בכמה מקרים עם עברייני שוק ההון כגון במקרים של צביקה רבין ואפרים קדץ. בפסק הדין בעניין עמי גורבץ כתב "מחובתו של בית המשפט להכביד ידו על מבצעי עבירות של תרמית בני"ע".

אזרחי
בהרצאה בלשכת עורכי הדין הביע תמיכה במגישי תביעות נגזרות וייצוגיות.

ביטחון
כבוב הוא מהשופטים המתנגדים להרס בתיהם של משפחות מחבלים.

קישורים חיצוניים

 השופט חאלד כבוב באתר הרשות השופטת

הערות שוליים

שופטי בית המשפט העליון
ערבים ישראלים
עורכי דין ערבים ישראלים
שופטי בית המשפט המחוזי בתל אביב
שופטי בית משפט השלום בנתניה
בוגרי תיכון עירוני ז' (יפו)
בוגרי אוניברסיטת תל אביב
בוגרי אוניברסיטת תל אביב: משפטים
בוגרי תוכנית המנהיגות הבכירה של קרן וקסנר
סגל הקריה האקדמית אונו: משפטים
שופטים ערבים ישראלים
ישראלים שנולדו ב-1958